钦定古今图书集成/明伦汇编/闺媛典/第023卷 > 张礼修
## 钦定古今图书集成/明伦汇编/闺媛典/第023卷 > 张礼修

按《汉中士女志》：礼修，赵嵩妻，张氏女也。姑酷恶无道，
遇之不以礼，修终无愠色。及宁父母，父母问之，但引
咎不道。姑卒感悟，更慈爱之。乡人相训曰：“作妇不当
如赵伯高妇乎？使恶妇知变，可谓妇师矣。”后姑病，女
来省疾。姑却之曰：“我死固当绝于贤妇手中。”后遭米
贼，嵩死，乃碧涂面，乱首怀刀，托言病贼不逼也。养遗
生女，依父叔立义终身。